ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
سینٹرل پول کے تحت گیہوں کی حصولیابی کے کام نے رفتار پکڑی
چارسو ایل ایم ٹی کے سیزن کے نشانے کے حصول کی توقع
ایف سی آئی نے لاک ڈاؤن کی مدت کے دوران ریل گاڑی کے ریکوں پر بار کرکے اناج ارسال کرنے کے معاملے میں 2000 کی تعداد سے تجاوز کیا
ملک بھر میں 2087 ٹرین لوڈ کے ذریعہ 58.44 لاکھ ایم ٹی خوردنی اناج ارسال کئے گئے ہیں
نئیدہلی 27اپریل 2020۔ملک کی اہم گیہوں پیداکرنے والی ریاستوں میں گیہوں کی وصولی کاکام تیزی سے آگے بڑھ رہا ہے ۔ 26 اپریل 2020 تک مرکزی پول کے لئے 88.61 لاکھ میٹرک ٹن  کی مقدار پہلے ہی حاصل کی جاچکی ہے۔ اس میں سے پنجاب نے 48.27 ایل ایم ٹی ، ہریانہ نے 19.7 ایل ایم ٹی کا تعاون دیا ہے۔ اگر وصولیابی کی موجودہ رفتار پر نظر ڈالی جائے تو ایسا محسوس ہوتا ہے کہ اس سیزن کے لئے مقررہ 400 ایل ایم ٹی کا نشانہ حاصل کرنے کے امکانات ہیں۔کووڈ -19 وائرس کے پھیلاؤ کے نتیجے میں لاحق خطرات کے پیش نظر انا ج کی حصولیابی کا عمل وافر حفظ ماتقدم اقدامات اور منڈیوں میں سماجی فاصلہ برقرار رکھنے کے اصولوں پر عمل کرتے ہوئے کیا جارہا ہے۔اس امر کی کوششیں بھی کی جارہی ہیں کہ کاشت کاروں کو کسی طرح کی پریشانی نہ ہو۔ جن خطوں میں اناج زیادہ مقدار میں پیدا ہوتا ہے اور یہاں سے صارف خطوں میں گیہوں ارسال کرنے کا کام فوڈ کارپویشن آف انڈیا  کی جانب سے انجام دیا جاتا ہے اور ایف سی آئی نے لاک ڈاؤن کی مدت کے دوران ٹرین کے ڈبوں کے ذریعہ 2000 ڈبوں میں اناج ارسال کیا ہے۔ 27 اپریل 2020 تک 58.44 لاکھ ایم ٹی کے بقدر اناج 2087ٹرین کے ڈبوں میں ارسال کیا گیا ہے تاکہ حکومت ہند کی مختلف النوع اسکیموں کے تحت درکار اناج کی ضروریات کی تکمیل ممکن ہوسکے۔اس مدت کے دوران 53.47 ایل ایم ٹی اسٹاک لے کر جانے والے 1909 ریکوں پر سے اناج اتارا بھی جاچکا ہے ۔ یہ تمام تر کام متعدد کلیدی ان لوڈنگ مراکز پر جو صارفین ریاستوں میں واقع ہیں ، ازحد سخت حالات میں ہاٹ اسپاٹ اور محدود زون کے قیام کے دوران انجام دیا گیا ہے۔توقع کی جاتی ہے کہ مرکزی اورریاستی حکومتیں بندشوں کو آہستہ آہستہ ختم کریں گی اور اسی کے ساتھ آئندہ آنےوالے دنوں میں ان لوڈنگ کی رفتار بھی بڑھے گی۔ پردھان منتری غریب کلیان ان یوجنا  کے تحت تین مہینوں  کے دوران فی کس پانچ کلو اناج کی تقسیم کا کام لکشدیپ اور لداخ کے مرکز کے زیر انتظام علاقوں میں پہلے ہی تکمیل کے قریب پہنچ چکا ہے اور ان علاقوں نے تین مہینوں کا پورا کوٹہ اٹھالیا ہے۔ دیگر سات ریاستیں ماہ جون کا کوٹہ اٹھارہی ہیں جبکہ بقیہ 20 ریاستیں ماہ مئی کا کوٹہ اٹھارہی ہیں۔ 8 ریاستیں ماہ اپریل کا کوٹہ اٹھارہی ہیں۔ ایف سی آئی نے ہر ریاست میں ضر ورت کی تکمیل کے وافر ذخیرہ فراہم کرایا ہے۔ مغربی بنگال کے معاملے میں تین مہینوں کے لئے 9 لاکھ ایم ٹی کے بقدر کی اضافی اناج کی تخصیص کی گئی ہے ۔ ملک کے مختلف حصوں میں 227 ٹرین لوڈ چاول ارسال کرنے کے منصوبے بھی وضع کئے گئے ہیں۔
چاول چار ریاستوں یعنی تلنگانہ ، آندھرا پردیش ، چھتیس گڑھ اور اوڈیشہ سے مغربی بنگال ارسال کئے جائیں گے تاکہ مختصر سی مدت میں چاول کی وافر مقدار دستیاب ہوسکے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-2087
(
نوجوانوں کے امور اور کھیل کود کی وزارت
صدرجمہوریہ ہند نے کھیل اور شجاعت ایوارڈس 2021 پیش کیے
نئی دہلی، 13 نومبر 2021:
صدرجمہوریہ ہند جناب رام ناتھ کووِند نے آج  راشٹرپتی بھون میں منعقدہ ایک تقریب کے دوران کھیل اور شجاعت ایوارڈ 2021  پیش کیے۔ اس موقع پر نوجوانوں کے امور اور کھیل کود کے وزیر جناب انوراگ سنگھ ٹھاکر، قانون و انصاف کے مرکزی وزیر کرن رجیجو،نوجوانوں کے امور کے محکمہ کی سکریٹری محترمہ اوشا شرما، کھیل کے محکمہ کی سکریٹری محترمہ سجاتا چترویدی اور وزارت کے دیگر سینئر افسران بھی موجود تھے۔
ایوارڈ یافتگان کی تفصیلات کے لیے برائے مہربانی یہاں کلک کریں
وزارت دفاع
اتراکھنڈ کے ہلدوانی میں ڈی آر ڈی او کے ذریعے قائم کردہ 500 بستروں والے کووڈ کیئر اسپتال کا افتتاح
دفاعی تحقیق و ترقی کی تنظیم  کے ذریعے ہلدوانی میں قائم کردہ 500 بیڈ کے کووڈ کیئر اسپتال کا افتتاح اتراکھنڈ کے وزیر اعلیٰ جناب تیرتھ سنگھ راوت نے 02 جون، 2021 کو کیا۔ اس مرکز میں 375 آکسیجن بیڈ اور وینٹی لیٹر کی سہولت والے 125 آئی سی یو بیڈ شامل ہیں۔ 100 فیصد پاور بیک اپ کے ساتھ تمام موسمیاتی حالات کے لیے اس مرکز میں مرکزی طور پر ایئرکنڈیشن کی سہولت دستیاب ہے۔ پیتھالوجی تجربہ گاہ، فارمیسی، ایکس رے اور ای سی جی وغیرہ اس مرکز کا اندرونی حصہ ہیں۔ یہ مرکز 3 جون، 2021 سے پوری طرح سے کام کرنا شروع کر دے گا۔
ماڈرن سسٹم سافٹ ویئر کے توسط سے مناسب نگرانی اور اسپتال کے انتظام کے لیے وائی فائی، سی سی ٹی وی اور ہیلپ لائن نمبر کے ساتھ ایک کنٹرول روم بھی قائم کیا گیا ہے۔ اس مرکز کو چلانے کے لیے ڈاکٹر اور نرسنگ اسٹاف کا بندوبست یہیں واقع گورنمنٹ میڈیکل کالج، ہلدوانی کے ذریعے کیا جائے گا۔
21 دن میں بنا یہ اسپتال ناموافق موسمیاتی حالات کے درمیان چوبیسوں گھنٹے لگاتار کام کرنے والے 350 افراد کے عملہ کے ذریعے کی گئی کوششوں کا نتیجہ ہے۔ یہ محدود وقت کے اندر چنوتی بھرا کام مختلف سرکاری ایجنسیوں کے درمیان باہمی تال میل اور ملک گیر لاک ڈاؤن کے درمیان بڑی مقدار میں سازو سامان کے بندوبست کا نتیجہ ہے۔ مستقبل میں کسی بھی غیر متوقع چنوتی کا سامنا کرنے کے قابل بنانے کے لیے اسپتال کے ڈیزائن اور کام کاج میں مناسب قدم اٹھائے گئے ہیں۔ فائر ڈٹیکشن الارم سسٹم، فائر ہائیڈرینٹ اور آگ بجھانے والے آلات کے ساتھ لازمی طور پر فائر سیفٹی کے ضابطوں کو یقینی بنایا گیا ہے۔
کووڈ کی موجودہ صورتحال میں یہ کووڈ کیئر سنٹر اتراکھنڈ کے لوگوں کے لیے ایک بیش قیمتی اثاثہ ہوگا جو وبائی مرض کے دوران وقت پر ضروری طبی نگہداشت فراہم کرے گا۔ اس کووڈ کیئر سنٹر کو آنجہانی جنرل بپن چندر جوشی کے نام پر رکھا اور وقف کیا گیا ہے جو اتراکھنڈ سے تعلق رکھتے تھے اور ہندوستانی فوج کے 17ویں سربراہ تھے۔
اس موقع پر رکن پارلیمنٹ ڈاکٹر اجے بھٹ، اتراکھنڈ سرکار میں وزیر جناب بنسی دھر بھگت، اتراکھنڈ کی لیڈر ڈاکٹر اندرا ہردیش اور ڈی آر ڈی او اور ریاستی حکومت کے سینئر افسران موجود تھے۔
وزیر دفاع جناب راجناتھ سنگھ نے اس وبائی مرض کے دوران لگاتار وقت پر مدد کے لیے دفاعی تحقیق و ترقی کی تنظیم  کی تعریف کی ہے۔ دفاعی تحقیق و ترقی کے محکمہ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے اس کام میں شامل ٹیم کی بے پناہ کوششوں کی تعریف کی اور ساتھ دینے کے لیے اتراکھنڈ حکومت کا شکریہ ادا کیا۔
سٹرک ٹرانسپورٹ اور شاہراہوں کی وزارت
این ایچ اے آئی نے مالی سال 22۔2021 میں 60 مصالحتی معاملات نپٹائے
ٹھیکیداروں/ مراعات یافتگان کے ساتھ تنازعات کو مصالحت کے ذریعے تیزی سے حل کرنے کے لئے اپنی عہد بندی کے مطابق کام کرتے ہوئے این ایچ اے آئی نے مالی سال 22۔2021کے دوران 4076 کروڑ روپے کی 60 معاملات نمٹائے ہیں جبکہ 14590 کروڑ روپے کی رقم کا دعوی کیا گیا تھا۔ اتھارٹی نے ان معاملات کو دعوی کی مجموعی رقم کا تقریباً 28 فیصد رقم میں ان معاملات کو حل کیا۔ پچھلے سال این ایچ اے آئی نے 5313 کروڑ روپے میں 60معاملات نمٹائے جبکہ 14,207 کروڑ روپے کی رقم کا دعوی کیا گیا تھا۔
مصالحت کے ذریعے دعووں کے تیزی سے نمٹانے اور اس طرح اپنی دین داری کو کم کرنے کی کوشش میں، نیشنل ہائی ویز اتھارٹی آف انڈیا  نے آزاد ماہرین کی تین مصالحتی کمیٹیوں  کی تشکیل کی ہے جن میں سے ہر ایک میں تین ارکان ہیں۔ اس طرح این ایچ آئی اے نے مصالحت کا عمل شروع کیا ہے۔ ان مصالحتی کمیٹیوں کے سربراہان، عدلیہ کے ریٹائرڈ افسران، پبلک ایڈمنسٹریشن، فنانس اور پرائیویٹ سیکٹر کے سینئر ماہرین ہیں۔
اب تک سی سی آئی ای کو 251 معاملات سونپے گئے ہیں، جن میں سے ٹھیکیداروں اور مراعات یافتگان کے 38747 کروڑ روپے کے دعووں کے 155معاملات کا 13067 کروڑ روپے میں کامیابی کے ساتھ تصفیہ کیا گیا ہے۔
سی سی آئی ای کے علاوہ، این ایچ اے آئی نے ڈسپیوٹ ریزولیوشن بورڈ  قائم کیا ہے جو کہ معاملے کے آربٹریشن / عدالت میں جانے سے قبل تنازعہ کی آن سائٹ سرگرمیوں اور اس کو حل کرنے سے متعلق معلومات حاصل کرنے میں مدد کرتا ہے۔ اس میکانزم کے تحت ایک سہ رکنی بورڈ کی تشکیل کی گئی ہے جو ضرورت پڑنے پر یا سال میں کم از کم چھ بار پروجیکٹ سائٹ کا دورہ کرتا ہے۔ اب تک تنازعات کو حل کرنے اور مختلف پروجیکٹوں سے متعلق مسائل کو کم کرنے میں مدد کے لیے 97 ڈی آر بی تشکیل دیے گئے ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-3924
(Visitor Counter : 87
وزارت دفاع
بھارت ۔ نیپال بٹالین سطح کی سالانہ مشترکہ مشق سوریہ کرن کی افتتاحی تقریب
نئی دلّی ،31 مئی؍ بھارت اور نیپال کے درمیان بٹالین سطح کی سالانہ فوجی مشق سوریہ کرن کے 13 ویں ایڈیشن کا گزشتہ روز پتھوراگڑھ میں افتتاح ہوا ۔ اس مشترکہ فوجی تربیت کا مقصد انسداد بغاوت ؍ دونوں ملکوں کے درمیان جنگلات اور پہاڑی علاقوں میں انسداد دہشت گردی اور قدرتی آفات سے نمٹنے کے انتظامات ہیں ۔ سوریہ کرن مشق کو بھارت اور نیپال کے درمیان طویل اسٹریٹجک مفاہمت کا نام دیا جا سکتا ہے ۔
اس مشق کے حصے کے طور پر اہم لیکچر ، انسداد بغادت ، انسداد دہشت گردی مہموں اور قدرتی آفات کے انتظامات سے متعلق ڈیمو اور ڈرل پیش کیا جائے گا ۔ دونوں ملکوں کے فوجی ایک دوسرے کو فوجی کارروائیوں کے دوران پیش آئے ہوئے اپنے گراں قدر فوجی تجربات سے آگاہ کریں گے ۔
اس مشق کا اختتام 72 گھنٹے طویل مشترکہ مشق کے ساتھ ہو گا جو کہ کسی بھی دہشت گردانہ مہم کے انسداد کے دوران فوجیوں کے ہنر کا مظاہرہ کرے گی ۔
۔ ۔ ۔ ۔ ۔
(u. 2849
وزارات ثقافت
لائبریریوں سے متعلق قومی مشن کے تحت کئے گئے کام
گزشتہ 6 مہینوں کے دوران لائبریوں سے متعلق قومی مشن کے مندرجہ ذیل عناصر پر کام کئے گئے ہیں:
گزشتہ 6 مہینوں میں کئے گئے کام کی تفصیلات 
1۔مختلف زمروں کے تحت ہندوستانی ثقافتی پورٹل میں 43512 ڈیجیٹل ریکارڈ س کا اضافہ کیا کیا ہے۔
2۔ نئے کوہا اسٹینس میں 1000000 کتابیات شامل کی گئی۔
3۔میٹا ڈاٹا وضع کیا گیا اور وزارت ثقافت کی تنظیموں کی جانب سے موصول اعداد و شمار سے 68830 ڈیجیٹل اور 25709 کتابیات جاری کی گئی۔
4۔ہندوستان کی ثقافت کے ساتھ مستفضین کو زیادہ استعمال دوست بنانے کیلئے ،ہندوستانی ثقافتی پورٹل میں، 5 نئے زمروں کا اضافہ کیا گیا جن میں اخبارات کی کلیپنگس ،ہندوستان کے تاریخی شہر ،ہندوستان کی ٹیکس ٹائلز اور ملبوسات اور ورچوئل واک تھروشامل ہیں ۔
5۔اینڈرائڈاور امنگ پلیٹ فارم کیلئے اے پی آئیز کی مسلسل فروغ کی گئی ۔ہندوستانی ثقافتی پورٹل ،گوگل پلے اسٹور،امنگ ویب سائٹ اور امنگ موبائل ایپلیکشین پر دستیاب ہے۔آئی او ایس خدمات کی فروغ زیر عمل ۔
6۔ہندوستانی ثقافتی پورٹل کی سرچ انجن آپٹیمائزیشن کی گئی اس کا مقصد گوگل سرچ پر بہتر درجہ بندی حاصل کرنا ہے۔
7۔قومی لائبریری جیسی وزارت ثقافت کی تنظیموں کا ،ڈی اسپیس اورکوہااسٹینس وضع کیا گیا اور اس کی نگرانی کی گئی۔متناسب مدد بھی فراہم کی گئی۔
8۔ہندوستانی ثقافتی پورٹل پر 2415ڈیجیٹل کاموں کے متن کا انگریزی سے ہندی میں ترجمہ کیا گیا۔
9۔ذاتی آموزش کیلئے، مناسب اسپوکن ٹٹوریل نامی عنصرکی ڈی اسپیس ٹریننگ کیلئے ہدایت جاتی مواد کی تکمیل کی گئی۔
10۔اس پورٹل پر دستیابی کیلئے، دیگر وزارتوں اور ریاستی سرکاروں سے متعلقہ مواد حاصل کرنے کیلئے مختلف اقدامات کئے گئےہیں۔
این ایم ایل لائبریری اسکیم کے تحت، منظورشدہ کام پر عمل درآمد اور اس کے نفاذ کو ، متعلقہ ریاست یا مرکز کے زیر انتظام علاقہ کی لائبریری کی اتھارٹی، براہ راست کنٹرول کرتی ہے۔
گزشتہ 6مہینوں کے دورا ن، این ایم ایل مارڈن لائبریری اسکیم کے تحت ،منظور شدہ کئے گئے کام کیلئے، متعلقہ ریاست یا مرکز کے زیر انتظام علاقہ کی لائبریری کی اتھارٹی سے موصول ،مصدقہ دعوؤں اور دیگر متعلقہ موصول دستاویزات کی بنیاد پر جاری کردہ رقوم کی تفصیلات:
|
|
نمبر شمار
|
|
ریاست /مرکز کے زیر انتظام علاقے
|
|
لائبریری کا نام
|
|
یکم ستمبر 2020 -12 مارچ 2021 کے 6 ماہ کے دوران جاری کردہ رقم

|
|
مقصد
|
|
1
|
|
مہاراشٹر
|
|
سرکاری ڈیوزنل لائبریری،اورنگ آباد
|
|
7,95,454/-
|
|
شمسی لائٹ ،ایل ای ڈی ٹی وی ،سی سی ٹی وی ،اے سی،صوتی نظام ،واٹر کولر وغیرہ
|
|
2
|
|
راجستھان
|
|
راجکیہ ساورجینک منڈل پستکالیہ،کوٹا
|
|
7,09,755/-
|
|
ای –گرنتھالیہ اور بارکوڈنگ پر ،کتابیات کے لئے اعداد وشمار وضع کرنا ،بیریلی کتب،ای –ریسورسز ،سی سی ٹی و عوامی میٹنگ کیلئے خطابی نظام وغیرہ
|
|
3
|
|
مدھیہ پردیش
|
|
سرکاری ضلع لائبریری ،کھنڈوا
|
|
28,03,836/-
|
|
عمارت کی تعمیر ،سرور ،فوٹو کاپیئر کمپیوٹر،وہیل چیئر وغیرہ
|
|
4
|
|
پڈوچیری
|
|
ڈاکٹر ایس آر رنگا ناتھن سرکاری پبلک لائبریری ، کرائکل
|
|
7,10,000/-
|
|
عمارت کی تجدید نو وغیرہ
|
|
5
|
|
تلنگانہ
|
|
ریاستی مرکزی لائبریری،حیدرآباد
|
|
2,37,644/-
|
|
کتابیات کیلئے اعداد و شماروضع کرنا / سابقہ مواد کی تبدیلی وغیرہ
|
|
|
|
میزان
|
|
52,56,689/-
|
|
یہ معلومات آج راجیہ سبھا میں ثقافت اور سیاحت کے وزیر مملکت جناب پرہلاد سنگھ پٹیل نے ایک تحریری جواب میں فراہم کیں۔
وزارت اطلاعات ونشریات
قومی فلم ایوارڈز کا اعلان عام انتخابات ، 2019 کے بعد کیا جائے گا
نئی دلّی ، 24 اپریل ؍قومی فلم ایوارڈز کا انتخاب نامور فلم سازوں اور فلمی شخصیات کی آزاد اور غیر جانب دار جیوی کے ذریعہ ہر سال اپریل کے مہینے میں کیا جاتا ہے جس میں معروف فلمی شخصیات شامل ہوتی ہیں ۔
تاہم ، جاری سال 17 ویں لوک سبھا اور چار ریاستوں میں اسمبلی انتخابات کے پیش نظر اس سال ان ایوارڈ کا اعلان عام انتخابات ، 2019 کے بعد کیا جائے گا ۔ان ریاستوں میں ایک فلم دوست ریاست بھی شامل ہے ، چونکہ سبھی سیاسی پارٹیوں اور امید واروں کو کامیابی کے یکساں اور منصفانہ مواقع فراہم کرانے والا ماڈل کوڈ آف کنڈکٹ  یعنی مثالی ضابطہ اخلاق نافذ ہے ، جس کا مقصد یہ ہے کہ میڈیا کی طاقت کو کسی ایسے طریقے سے استعمال نہ کیا جائے جس سے انتخابات کے دوران عام ضابطہ اخلاق پر منفی اثرات مرتب ہوں ۔ اس لئے یہ طے پایا ہے کہ 66 ویں قومی فلم ایوارڈز کا اعلان عام انتخابات ، 2019 کے بعد کیا جائے گا ۔
۔ ۔ ۔ ۔ ۔ ۔
(U . 1957
م ۔ س ش ۔ ر ۔ ر۔
سٹرک ٹرانسپورٹ اور شاہراہوں کی وزارت
ایپ پر مبنی ٹیکسی سروس فراہم کنندگان کی ضابطہ سازی
نئی دہلی، 3 فروری 2022:
موٹر گاڑی  قانون 2019 کی دفعہ 36 اور موٹر گاڑی قانون 1988 کی دفعہ 93 کی پیروی کرتے ہوئے سڑک ٹرانسپورٹ اور شاہراہوں کی وزارت نے 27 نومبر 2020 کو موٹر گاڑی ایگریگیٹر رہ نما خطوط جاری کیے تھے نیز ان میں 8 دسمبر 2020 کو ترامیم کی گئی تھیں۔ یہ رہ نما خطوط سڑک ٹرانسپورٹ اور شاہراہوں کی وزارت کی ویب سائٹ  پر دستیاب ہیں۔ ٹیکسی ایگریگیٹرز کو منضبط کرنے کے لیے مناسب کارروائی کرنے کی خاطر ریاستوں کے ساتھ اس کا اشتراک کیا گیا ہے۔
یہ اطلاع لوک سبھا میں سڑک ٹرانسپورٹ اور شاہراہوں کے مرکزی وزیر جناب نتن گڈکری نے ایک تحریری جواب میں دی۔
سائنس اور ٹیکنالوجی کی وزارت
کالازار میں ڈرگ  کی مزاحمت سے نمٹنے کے لئے نیا بایو مولی کیول :سندر راجن پدمانابھن
لیشامینیاسس ایک نظر انداز والی گرم علاقے کی بیماری ہے، جس کی گرفت میں بھارت سمیت تقریباً 100 ملکوں کے لوگ ہیں۔ یہ لیشی مینیا نام کی یہ بیماری ریت کی مکھیوں کے کاٹنے کے سبب پھیلتی ہے۔
لیشامینیاسس کی تین اہم شکل ہیں۔ پہلا وسیرل، جو مختف اعضا کو متاثر کرتی ہے اور یہ مرض کی سب سے سنگین شکل ہے۔ دوسراٹوٹینیس ہے جو کھال کے زخموں کا سبب بنتا ہے اور یہ بیماری کی اہم شکل ہے اور تیسرا موکوٹوٹینیس ہے جس میں کھال اور لعابی جھلی کی کھال کا گھاؤ ہوتا ہے۔
آنکھ کے لیشی مینیا کو عام طور پر بھارت میں کالا زار کی شکل میں جانا جاتا ہے۔ اگر اس کا وقت پر علاج نہیں کرایاگیا تو 95 فیصد سے زیادہ معاملوں میں یہ ایک خطرناک ثابت ہوتا ہے۔ لیشی مینیا کے علاج کے لئے دستیاب واحد دوا میلٹو کوسن ہے۔ اس بیماری کیلئے ذمہ دار پیرا سائڈ کے اندر اس کے جمع ہونے میں کمی کے سبب ابھرتی ہوئی قوت مدافعت سے تیزی سے اپنا اثر کھو رہی ہے جو پیرا سائڈ کو مارنے کے لئے ضروری ہے۔
ٹرانسپورٹر پوروٹین کہے جانے والے مخصوص طرح کے پوروٹین مولی کیول پیرا سائڈ کی کی باڈی میں اور اس کے باہر ملٹے کوسن کو لے جانے میں اہم رول نبھاتی ہے، جو ایک سنگل سیل پر مشتمل ہے۔
ڈاکٹر شیلجا سنگھ کی قیادت میں پنے میں سیل سائنس کے لئے بایو ٹکنالوجی کے نیشنل سینٹر کے محکمہ نے محققین کی ایک ٹیم ملٹے کوسن کی مزاحمت سے نمٹنے کے لئے طریقہ کار کا پتہ لگارہی ہے۔محققین نے لیشی مینیا کے ایک نمونے کے ساتھ کام کیا ہے، جو انفکیشن کا سبب بنتا ہے، جسے لیشی مینیا کہتے ہیں۔
.....................
م ن، ح ا، ع ر
25-06-2020
U-3509
(Visitor Counter : 180
وزیراعظم کا دفتر
وزیر اعظم نے شہید دیوس پر بھگت سنگھ، سکھ دیو اور راج گرو کو خراج عقیدت پیش کیا
وزیر اعظم جناب نریندر مودی نے آج شہید دیوس کے موقع پر بھگت سنگھ، سکھ دیو اور راج گرو کو خراج عقیدت پیش کیا ہے۔
ایک ٹویٹ میں، وزیر اعظم نے کہا:
’’بھارت بھگت سنگھ، سکھ دیو اور راج گرو کی قربانیوں کو ہمیشہ یاد رکھے گا۔ یہ وہ عظیم لوگ ہیں جنہوں نے ہماری آزادی کی جدوجہد میں بے مثال تعاون پیش کیا ۔‘‘
بھارتی چناؤ کمیشن
مرکز کے زیر انتظام علاقہ لکشدیپ کے لکشدیپ  پارلیمانی حلقہ کے لئے ضمنی انتخاب پر روک - ضمنی انتخاب کے لیے نوٹیفکیشن کا اجرا موخر
- ہندوستان کے انتخابی کمیشن انڈیا نے 18.01.2023 کو ایک نوٹیفکیشن جاری کرکے لکشدیپ  کی لوک سبھا سیٹ اور اروناچل پردیش، جھارکھنڈ، مہاراشٹر، مغرب بنگال اور تمل ناڈو کی چھ اسمبلی سیٹوں پر ضمنی انتخاب کرانے کا اعلان کیا تھا۔ نوٹیفکیشن میں کہا گیا ہے کہ پولنگ 2023/02/27  کو ہوگی اور ووٹوں کی گنتی 2023/03/02  کو ہوگی۔
- لکشدیپ میں کاوارتّی سیشن عدالت میں لکشدیپ  کے لوک سبھا رکن محمد فیصل کو ایک معاملے میں قصوروار ٹھہرایا ہے،11 جنوری 2023 کو عدالت کا فیصلہ آنے پر محمدفیصل کو لوک سبھا کی رکنیت سے نااہل قرار دے دیا گیا تھا۔ ہندوستان کے آئین کی دفعہ 102   اور عوامی نمائندگی کے ایکٹ کی دفعہ 8 کے تحت محمدفیصل کو لوک سبھا کا رکن ہونے سے نااہل قرار دیا گیا تھا۔
3. محمد فیضل نے کاوارتی سیشن عدالت کے فیصلہ کو چیلنج کرتے ہوئے کیرالہ ہائی کورٹ سے رجوع کیا ۔ 25 جنوری 2023 کو کیرالہ ہائی کورٹ نے کاوارتی عدالت کے فیصلہ پر روک لگانے کا حکم جاری ۔
4. کیرالہ ہائی کوروٹ کے فیصلہ کو ذہن میں رکھتے ہوئے ہندوستان کے انتخابی کمیشن نے لکشدیپ  پارلیمانی سیٹ کے ضمنی انتخاب پر روک لگانے اور 2023/01/18 کے جاری نوٹیفکیشن کو موخر کرنے کا فیصلہ کیا ہے۔
بندرگاہوں، جہاز رانی اور آبی راستوں کی وزارت
بڑی بندرگاہوں پر نیتاجی جینتی منائی گئی
نئی دہلی24؍جنوری
بھارت کی تاریخ اور ثقافت کے اہم پہلوؤں کو اجاگر کرنے کے حکومت کے مقصد کے تحت نیتاجی سبھاش چندر بوس کی سالگرہ  کو شامل کرتے ہوئے اس سال 23 جنوری کو یوم جمہوریہ تقریبات شروع ہوئی تھیں۔ چیئرمین جناب پی ایل ہارانادھ کی قیادت میں افسروں نے پرادیپ بندرگاہ بس اسٹینڈ کے نزدیک نیتاجی کے مجسمہ پر گلہائے عقیدت پیش کئے۔ جناب ہارانادھ نے جگت سنگھ پور میں مقامی مجاہدین آزادی کے گھروں کا دورہ کیا اور ان کی عزت افزائی کی۔ ان مقامی مجاہدین آزادی میں نوپاڑہ گاؤں کے جناب مدھا منندا منوہری، اِچھا پور گاؤں کے جناب بھاگیرتی سوائن اور انالاگاؤں کے جناب جوگیندر مہارانا شامل ہیں۔ بات چیت کے دوران مجاہدین آزادی نے بتایا کہ کس طرح انہوں نے آزادی کی جدوجہد میں اپنی جوانی کے دور میں شرکت کی تھی اور آزادی کے بعد کے دور میں ملک کی تعمیر میں تعاون دیا تھا۔ جناب ہارانادھ نے اُن کی اچھی صحت کے لئے نیک خواہشات کا اظہار کیا اور نوجوان نسل کے لوگوں سے اپیل کی کہ وہ اِن محب وطن اور مجاہدین آزادی سے تحریک لیں۔
دین دیال پورٹ ٹرسٹ کاندھلہ نے نیتاجی سبھاش چندر بوس کو اُن کی 125 ویں سالگرہ پر خراج عقیدت پیش کیا۔ ایک ٹوئٹ پیغام میں بندرگاہ نے بتایا کہ ایک آزاد ہندوستان کے نظریے کو پورا کرنے کے لئے نیتا جی سبھاش چندر بوس نے حوصلہ کن اور شجاعت سے پُراقدامات کئے۔ آزاد ہند نے انہیں ایک قومی آئیکون بنادیا ہے۔شیاما پرساد مکھرجی پورٹ کولکاتا نے بھی نیتاجی کو زبردست خراج عقیدت پیش کیا اور کہا کہ وہ آنے والی نسلوں کے لیے ہمیں تحریک دیتے رہیں گے۔
نائب صدر جمہوریہ ہند کا سکریٹریٹ
نائب صدر جمہوریہ نے دیپاولی کی ماقبل شام قوم کو مبارکباد دی ہے
نئی دہلی،13 نومبر ، نائب صدر جمہوریہ ہند جناب ایم وینکیا نائیڈو نے دیپاولی کی ماقبل شام قوم کو مبارکباد دی ہے۔
ان کے پیغام کا مکمل متن مندرجہ ذیل ہے:
’’میں روشنیوں کے تہوار دیپاولی/دیوالی کے مقدس موقعے پر بھارت میں اور بیرونی ملکوں میں رہنے والے اپنے تمام ہم وطنوں کو مبارکباد دیتا ہوں اور نیک خواہشات پیش کرتا ہوں۔
روایتی خوشی اور جوش وخروش کے ساتھ منائی جانے والی دیپاولی برائی پر اچھائی کی فتح کو ظاہر کرتی ہے اور بھگوان رام کی زندگی کے شاندار آدرشوں اور اخلاقیات میں ہمارے یقین کی توثیق کرتی ہے۔ یہ وہی دن ہے جب شری رام، عفریت بادشاہ راون کو شکست دے کر 14 سال کے بن باس کے بعد سیتا اور لکشمن کے ساتھ ایودھیا واپس آئے تھے۔ یہ اُس مقدس اور باوصول راستے کو منانے کا بھی دن ہے جس کی مثال بھگوان رام نے اپنی زندگی اوراپنے اعمال سےپیش کی ہے۔ یہ تہوار ہمیں یہ یاد دلاتا ہے کہ ہمیں عفریتی طاقتوں کو مسلسل شکست دینے کی ضرورت ہے اور اپنے معاشرے میں اچھائی اور ہم آہنگی کی آبیاری کی ضرورت ہے۔
دیپاولی کی تقریبات بھارت کی سرحدوں سے پرے بھی منائی جاتی ہیں۔ اسے دنیا کے سب سے بڑے تہواروں میں سے ایک کہا جاسکتا ہے۔ بیرونی ملکوں میں رہنے والے بھارت کے باشندے بھی دیپاولی بہت ہی خوشدلی اور محبت کے ساتھ مناتے ہیں۔
دیپاولی کی رات میں خوشحالی کی دیوی لکشمی دیوی کی پوجا اس تہوار کا ایک خاص کام ہے۔
دیپاولی ہمیشہ خاندان اور دوستوں کے ایک سال ملنے اور تہوار منانے کا موقع ہوتا ہے لیکن اس سال کووڈ-19 کی وجہ سے صحت کی ہنگامی صورت حال کو دیکھتے ہوئے میں اپنے ہم وطنوں پر زور دیتا ہوں کہ وہ کووڈ سے متعلق صحت اور صفائی ستھرائی کے پروٹوکول کی پابندی کرتے ہوئے دیپاولی منائیں۔
خدا کرے یہ تہوار جہالت کی تاریکی کو مٹائے اور علم اور روشن خیالی کی روشنی پیدا کرے۔ خدا کرے یہ تہوار ہماری زندگیوں میں امن، ہم آہنگی، خوشحالی اور خوشی لائے‘‘۔
سماجی انصاف اور تفویض اختیارات کی وزارت
بزرگ شہریوں کی بہبود کے لئے قومی پالیسی
نئی دلّی، 20 نومبر /سماجی انصاف اور با اختیار بنانے کی وزارت کے وزیر مملکت جناب رتن لال کٹاریہ نے آج ایک سوال کے تحریری جواب میں راجیہ سبھا کو مطلع کیا ہے کہ بزرگ اور عمر رسیدہ لوگوں کی فلاح و بہبود کے لئے 1999 میں ایک قومی پالیسی کا اعلان کیا گیا تھا۔ مذکورہ وزارت ملک میں آبادیاتی، سماجی۔ اقتصادی، تکنالوجیکل اور دیگر متعلقہ شعبوں میں بزرگ شہریوں سے متعلق مسائل مثلاً مالیات، خوراک کا تحفظ، صحت کی دیکھ بھال اور تغذیہ، حفاظت و سلامتی، رہائشیات، فلاح و بہبود سے متعلق معاملات کے سلسلے میں ایک قومی پالیسی وضع کر رہی ہے۔
وزارت کی جانب سے 2017 میں راشٹریہ وایوشری یوجنا  نامی اسکیم شروع کی گئی تھی، جس کے تحت غربت کی سطح سے نیچے رہنے والے معذور ی کے شکار اور بزرگ افرادکو مصنوعی اعضاء مفت فراہم کرائے جاتے ہیں تاکہ وہ جسمانی طور پر اپنے آپ کو بحال کر سکیں۔
متعلقہ شراکت داروں مثلا ً مرکزی وزارتوں، محکموں / ریاستی حکومتوں / مرکز کے زیر انتظام علاقوں کے انتظامیہ / سول سوسائٹیوں وغیرہ کے ممبران سے ڈرافٹ پالیسی پر صلاح و مشورے حاصل کر لئے گئے ہیں۔
۔۔۔۔۔۔
U.5263
.
(Visitor Counter : 27
وزیراعظم کا دفتر
’ٹیکہ اتسو‘ کورونا کے خلاف دوسری بڑی جنگ کا آغاز ہے: وزیراعظم
معاشرے اور عوام کو ’مائیکرو کنٹینمنٹ زون‘ تیار کرنے کے معاملے میں قیادت کرنی چاہیے: وزیراعظم
ہمیں ویکسین کے زیرو ویسٹیج کی جانب بڑھنا ہے: وزیراعظم
’ٹیکہ اتسو‘ کے لئے ذاتی سماجی اور انتظامی سطح پر نشانے بنائیں اور انہیں پورا کرنے کی کوشش کریں: وزیراعظم
نئی دہلی، 11 اپریل 2021، وزیراعظم نریندر مودی نے ٹیکہ کاری کے تہوار ’ٹیکہ اتسو‘ کو کورونا کے خلاف دوسری بڑی جنگ کا آغاز قرار دیا ہے اور ذاتی ہائیجین کے ساتھ ساتھ سماجی ہائیجین پر خصوصی توجہ دیئے جانے پر زور دیا ہے۔ یہ اتسو آج مہاتما جیوتی با پھولے کے یوم پیدائش کے موقع پر شروع ہوا ہے اور 14 اپریل کو بابا صاحب امبیڈکر کے یوم پیدائش تک جاریرہےگا۔
اس موقع پر ایک پیغام میں وزیراعظم نے مہم سے متعلق چار نکات پر زور دیا ہے۔ پہلا، ایچ ون – ویکسینیٹ ون، یعنی جو اپنے آپ ویکسی نیشن کے لئے نہیں جاتے مثلاً ناخواندہ اور بزرگ ان کی مدد کی جائے۔
دوسرا، ایچ ون- ٹریٹ ون،اس کا مطلب ہے کہ کورونا کے علاج میں ایسے لوگوں کی مدد جائے جن کے پاس وسائل نہیں ہیں یا جن کے پاس اس سے متعلق معلومات نہیں ہے۔
تیسرے ، ایچ ون- سیو ون، یعنی مجھے خود تو ماسک پہننا ہی چاہیے اور اپنے آپ کو اور دوسروں کو بچانا چاہیے۔ اس پر زور دیا جانا چاہیے۔
وزیراعظم نے کہا کہ آخر میں معاشرے اور عوام کو ’مائیکرو کنٹینمنٹ زون‘ تیار کرنے میں قیادت کرنی چاہیے۔ خاندان کے ارکان اور سماج کے لوگوں کو ایک پازیٹیو پازیٹیو معاملہ بھی سامنے آنے کی صورت میں ’مائیکرو کنٹینمنٹ زون‘ تیار کرنے چاہئیں۔ یہ ’مائیکرو کنٹینمنٹ زون‘ بھارت جیسے گھنی آبادی والے ملک میں کورونا کے خلاف جنگ کا ایک کلیدی حصہ ہیں۔
وزیراعظم نے جانچ اور بیداری پھیلانے کی ضرورت پر زور دیا۔ انہوں نے کہا کہ ہر ایک مستحق شخص کو ٹیکہ لگوانا چاہیے۔ انہوں نے کہا کہ معاشرے اور انتظامیہ دونوں کی یہ بنیادی کوشش ہونی چاہیے۔
وزیراعظم نے اس بات پر زور دیا کہ ہمیں ویکسین کے زیرو ویسٹیج کی جانب بڑھنا ہے۔ وزیراعظم نے کہا کہ ٹیکہ کاری کی صلاحیت کا زیادہ سے زیادہ استعمال ہماری صلاحیت میں اضافے کا ایک طریقہ ہے۔
وزیراعظم نے کہا کہ ہماری کامیابی کا تعین ’مائیکرو کنٹینمنٹ زون‘ کے بارے میں ہماری بیداری، ضرورت نہ ہونے پر گھروں سےباہر نہ نکلنے ، تمام مستحق افراد کی ٹیکہ کاری اور ہم کووڈ سے متعلق مناسب رویہ مثلاً ماسک پہننا اور دیگر پروٹوکول پر کس طرح عمل کرتے ہیں، اس سے ہوگا۔
وزیراعظم نے کہا کہ ’ٹیکہ اتسو‘ کے ان چار دنوں کے لئے ذاتی ، سماجی اور انتظامی سطح پر نشانے تیار کئے جائیں اور انہیں پورا کرنے کی سرگرمی کے ساتھ کوشش کی جائے۔ انہوں نے امید ظاہر کی کہ عوام کی شراکت داری ، بیداری اور ذمہ دارانہ رویئے سے ہم ایک بار پھر کورونا پر قابو پانے میں کامیاب ہوں گے۔
انہوں نے اپنیبات اس یاد دہانی کے ساتھ ختم کی کہ – دوائی بھی، کڑائی بھی۔
۔۔۔۔۔۔۔۔۔۔۔
ش ح۔ا گ۔ن ا۔

U-3596
(
وزارت اطلاعات ونشریات
ہندوستان کے 50ویں بین الاقوامی فلم میلے کے اختتام پر’ مرگھے اینڈ ہر مدر نامی‘ فلم کی نمائش کی جائے گی
نئی دہلی،07؍نومبر،ہندوستان کے 50ویں بین الاقوامی فلم میلے کے اختتام پر مرگھے اینڈ ہر مدر کی نمائش کی جائے گی۔ اس فلم کے ہدایت کار ایرانی فلم ساز محسن مخمل بف ہیں۔ یہ فلم ایک 6 سالہ لڑکی مرگھے کے اردگر د گھومتی ہے، جو اپنی والدہ کلوڈیا کے ساتھ رہتی ہے، جسے روپے کی ادائیگی میں آنے والی مشکلات کی وجہ سے اس کے گھر سے نکال دیا گیا ہے۔ وہ مرگھے کو اگلے دروازے پر ایک بوڑھی عورت کے پاس چھوڑ جاتی ہے۔ یہ اٹلی میں تیار کی گئی مخمل بف کی پہلی فلم ہے اور یہ اطالوی زبان میں ہے۔
اس فلم نے پہلے ہی تنقیدی پہلو سے کافی نام کمایا ہے۔ اس فلم نے اپنے بیانیہ روانی میں ایک مخصوص معصومیت کے ساتھ تنقیدی مقام حاصل کیا ہے، جو سالوں تک فلم ساز کی پختگی کی عکاسی کرتی ہے۔
اس فلم میں سماجی نظام، اخلاقیات اور جدید نوجوان نسل کے دیگر پہلوؤں کے علاوہ شناخت کے معاملات پر توجہ دینے کے بجائے مشرق وسطیٰ کی روزمرہ کی زندگی اور انقلاب کےعلاوہ آمریت پسندی کے معاملات پر توجہ دی گئی ہے ۔ اس فلم کو 2019 میں بوسفورس فلم میں نامزد کیا گیا تھا۔ فلم ساز مخمل بَف پہلے بھی نامزد کیا گیا ہے اور انہیں کئی دیگر فلم فیسٹیول میں اعزازات سے نوازا گیا ہے۔ وہ ایران کی نئی لہر کی دوسری نسل کے ایک سرکردہ ٹارچ بیرر سمجھے جاتے ہیں۔
ہندوستان کے50ویں بین الاقوامی فلم میلے میں 76ملکوں کی تقریباً 200 بہترین فلمیں دکھائی جائیں گی، جبکہ ہندوستانی پنورما سیکشن میں 26 فیچر فلمیں اور 15 غیر فیچر فلمیں دکھائی جائیں گی۔ فلمی میلے کے گولڈن جبلی ایڈیشن میں 10000سے زیادہ لوگ اور فلم شائقین کی شرکت متوقع ہے۔
۔۔۔۔۔۔۔۔۔۔۔
U- 5002
(Visitor Counter : 83